Document ID: 32010R1265

UREDBA SVETA (EU) št. 1265/2010
z dne 20. decembra 2010
o spremembi Uredbe (ES) št. 1255/96 o začasni opustitvi avtonomnih dajatev Skupne carinske tarife za določene industrijske, kmetijske in ribiške proizvode
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 31 Pogodbe,
ob upoštevanju predloga Evropske komisije,
ob upoštevanju naslednjega:
(1)
V interesu Unije je, da se povsem opustijo avtonomne dajatve Skupne carinske tarife za nekatere nove proizvode, ki trenutno niso navedeni v Prilogi k Uredbi Sveta (ES) št. 1255/96 (1).
(2)
Sedem proizvodov z oznakami KN in TARIC 2805309010, 2805309020, 2825500010, 2933790040, 3908900020, 3920621988 in 8525801930, ki so trenutno navedeni v Prilogi k Uredbi (ES) št. 1255/96, je treba črtati, saj ohranitev opustitev avtonomnih dajatev Skupne carinske tarife za te proizvode ni več v interesu Unije.
(3)
V Prilogi k Uredbi (ES) št. 1255/96 je treba spremeniti poimenovanje 18 opustitev, da bi upoštevali tehnični razvoj proizvodov in gospodarska gibanja na trgu. Te opustitve je treba črtati s seznama v navedeni prilogi in jih v njo ponovno vstaviti kot nove opustitve z novim poimenovanjem. Poleg tega je treba za 20 proizvodov spremeniti oznake KN, za 11 proizvodov pa oznake TARIC.
(4)
Opustitve, za katere so potrebne navedene tehnične spremembe, je treba črtati s seznama opustitev v Prilogi k Uredbi (ES) št. 1255/96 in jih ponovno vstaviti na seznam z novim poimenovanjem, novimi oznakami KN ali novimi oznakami TARIC.
(5)
Zaradi jasnosti bi bilo treba spremenjene podatke v seznamih vstavljenih in črtanih opustitev, kot je določeno v besedilih Priloge I in Priloge II te uredbe, označiti z zvezdico.
(6)
Izkušnje so pokazale, da je treba določiti datum izteka za opustitve iz Uredbe (ES) št. 1255/96 in tako zagotoviti, da se upoštevajo tehnološke in ekonomske spremembe. To ne bi smelo izključevati predčasne ukinitve nekaterih ukrepov ali njihovega nadaljevanja po tem datumu, če se v skladu z načeli iz Sporočila Komisije iz leta 1998 o avtonomnih tarifnih opustitvah in tarifnih kvotah za to navedejo ekonomski razlogi (2).
(7)
Uredbo (ES) št. 1255/96 bi zato bilo treba ustrezno spremeniti.
(8)
Ker morajo opustitve iz te uredbe začeti veljati 1. januarja 2011, se mora ta uredba uporabljati od istega datuma in mora začeti veljati takoj -
SPREJEL NASLEDNJO UREDBO:
Člen 1
Priloga k Uredbi (ES) št. 1255/96 se spremeni:
(1)
vstavijo se vrstice za proizvode, ki so navedeni v Prilogi I k tej uredbi;
(2)
črtajo se vrstice za proizvode, katerih oznake KN in TARIC so navedene v Prilogi II k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. januarja 2011.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. decembra 2010

Labels: 1
7
3
6
15